warner
మరోసారి స్పిన్‌కు వెనుదిరిగిన వార్నర్‌
రాంచీ: భారత్‌లోని స్పిన్‌ పిచ్‌లపై ఆడటానికి ఇబ్బంది పడుతున్న ఆస్ట్రేలియా ఓపెనర్‌ డేవిడ్‌ వార్నర్‌ మరోసారి స్పిన్‌ఉచ్చుకే బలయ్యాడు.టీమిండియాతో గురువారం ఆరంభమైన మూడవ టెస్టులో వార్నర్‌్‌ స్పిన్‌ బౌలింగ్‌లో ఔట య్యాడు.దీంతో ఈ సిరీస్‌లో నాలుగు సార్లు స్పిన్‌ బౌలింగ్‌లోనే పెవిలియన్‌కు చేరిన అపప్రదను మూటగట్టుకున్నాడు.అయితే ఈ సిరీస్‌లో మూడుసార్లు అశ్విన్‌కు చిక్కిన వార్నర్‌,మూడవ టెస్టు తొలి ఇన్నింగ్స్‌లో జడేజా బౌలింగ్‌లో ఔటయ్యాడు. జడేజా వేసిన ఇన్నింగ్స్‌ 10వ ఓవర్‌లో భాగంగా నాలుగవ బంతికి వార్నర్‌ 19 పరుగుల వద్ద రిటర్న్‌ క్యాచ్‌ ఇచ్చి ఔట య్యాడు.సుమారు సంవత్సరం కాలంగా మంచి ఫామ్‌లో ఉన్న వార్నర్‌ భారత్‌ తో సిరీస్‌లో మాత్రం పేలవ మైన ప్రదర్శన కొనసాగిస్తున్నాడు.తమకు కీలక ఆటగాడు వార్నర్‌ వరుస వైఫల్యాలు తీవ్రంగా కలవర పరుస్తున్నాయి.ఈ మ్యాచ్‌లో ఆస్ట్రే లియా టాస్‌ గెలిచి బ్యాటింగ్‌ ఎంచుకుంది.తొలి రెండు టెస్టుల్లో ఇరు జట్లు ఒక్కొక్కరు ఒక టెస్టు గెలిచి సమంగా ఉన్న సమ యంలో మూడవ టెస్టు కీలకం కానుంది. ఇక్కడ గెలిచిన జట్టుకే సిరీస్‌ సాధించే అవకాశాలు ఉంటాయి. దీంతో గెలుపుకోసం టీమిండియా, ఆసీస్‌ జట్లు తీవ్ర పోరాటం కొనసాగించే అవకాశం ఉంది.